Utazó kamionos fotótárlat Esztergomban és Budapesten | Fesztikörkép
A Magnum Photos első női tagjának, Inge Morath-nak az emlékére alapított díjjal minden évben azt a 30 év alatti fotográfusnőt jutalmazzák, aki kiemelkedő teljesítményt nyújt a dokumentarista fotózásban – olvasható a Capa Központ ajánlójában.
A július 6-tól augusztus 10-ig tartó utazást a fotógráfusok dokumentálják is. A mobil kiállítás a Capa Központ előtt július 22-én és 23-án éjfélig tart nyitva. A kamiontárlatot éjszakai vetítések, valamint Claire Martin és Olivia Arthur Inge Morath-díjas fotósok pódiumbeszélgetése egészíti ki. Az érdeklődők közben megtekinthetik a Magnum fotósainak munkáit bemutató, Kontakt című tárlatot, és részt vehetnek Virágvölgyi István, a Capa Központ szakmai igazgatójának tárlatvezetésén.
Harmincas éveinek elején határozta el, hogy bejárja a Duna-menti országokat, hogy megörökítse az ott élő emberek mindennapjait. A vasfüggöny miatt azonban több helyre nem jutott el. A rendszerváltozás után, 1993-ban tért vissza az egykor szovjet fennhatóság alatt álló országokba, ahol két évig dokumentálta, hogy miként hatott a szocializmus az emberek életére. A Magnum Photos világhírű női tagja 2002-ben, 79 éves korában hunyt el. (MTI)
tagged with Capa Központ, fotó, Magnum Photos